Hapo a remenare…

M’han a essere sas alas
e hapo a bolare.
Prus innedda ’e sas cussorjas
- locos de ideales casticaos -.
Prus innedda ’e sa malissia.
Prus innedda de s’irfadu
de sos imbirgos ’e sa zente
chi si bendet pro nudda.
M’han a essire sas alas…
Hapo a bolare
prus innedda de sos pessamentos ligaos
de s’ocrada ammolighinada
cundennada a sichire a bier
pisiliches de nudda.
M’han a essire sas alas
e hapo a bolare
in su banzicu  ’e su chelu
…pro affranzare sa luche!
Oje
tottu mi paret affusu.
S’anima mea
ingrisada
imbolicande frizzas de belenu
a supuzu si turmentat…
             Pro abbrazzare 
             s’ispantu ’e s’ isperanzia
             hapo a remenare
             chin sa luche ’e su coro!